સોમવારે હાર્દિક પટેલ અને પાસ કોર કમિટીના સભ્યોની એક ખાસ બેઠક મળી હતી. આ બેઠકમાં તેમણે કોંગ્રેસ દ્વારા પાટીદાર અનામત અંગે આપવામાં આવેલ વિકલ્પો અંગે ચર્ચા કરી હતી. આ પછી હાર્દિક પટેલે પત્રકાર પરિષદનું સંબોધન કર્યું હતું. પત્રકાર પરિષદમાં હાર્દિકે કહ્યું કે, કોંગ્રેસ દ્વારા અનામત માટે ત્રણ વિકલ્પો આપવામાં આવ્યા હતા. આ વિકલ્પો અંગે મેં વિગતવાર માહિતી મેળવી છે. બંધારણીય રીતે, સુપ્રીમ કોર્ટની પરવાનગીથી કઇ રીતે અનામત મળી શકે એ આખી પ્રોસેસ પણ મેં સમજી છે. અમે હવે આ વાત અમારી સંસ્થા સામે અને સમાજના મોભીઓ સામે મુકીશું અને પછી આગળનો નિર્ણય લઇશું.